**Az MTA Környezettudományi Elnöki Bizottság   
„Jövőnk a Földön” Albizottságának éves jelentése – 2016.**

A 2016. januári ülésünkön kirajzolódott elképzeléseknek megfelelően április 7-én az MTA Dísztermében konferenciát és kerekasztal-beszélgetést rendeztünk (<http://mta.hu/mta_hirei/mindenrol-a-klimavaltozas-tehet-106220>)  ’Mi lenne, ha megállna a klímaváltozás?’ címmel. Az előadás jelentős érdeklődést vonzott és az előadókon kívül mintegy 50-60 résztvevővel zajlott le.

Az előadóülés arra kereste a választ, hogy milyen hatással járna az emberi tevékenység és a környezet kapcsolatára, ha a sokak által legfontosabbnak tartott környezeti indikátor értékét rögzíteni lehetne. Kilenc különböző megközelítésből kilenc különféle válasz született. Mind a kilenc előadás-kézirat elkészült, és szerkesztett állapotban a Magyar Tudomány szerkesztőségében várják a megjelenést.

Szalmáné Csete Mária titkárunk a nyáron egészséges kislánynak adott életet. Őt a titkári munkában Zilahy Gyula (BME) helyettesíti.

2017-ben előreláthatólag egy vagy két témában tervezünk  konferenciát. Az MTA elnökének 2016 őszén véleményt kellett mondania az ún. körforgásos gazdaság (Circular Economy) EASAC-anyagról, amelyet  a december 1-ei albizottsági ülésen egymással megvitattunk, és mellyel kapcsolatban 2017. március 23-ára konferenciát tervezünk.   (A másik lehetőség az Antropocén (Anthropocene, <http://mta.hu/tudomany_hirei/bevezetik-az-ember-korat-a-foldtorteneti-idoskalara-106806>).  
  
Ajánljuk albizottságunk tagjainak a Future Earth honlapján (<http://futureearth.org/>)  a hírlevélre való feliratkozást (<http://futureearth.us9.listmanage1.com/subscribe?u=e8caa56032e4089b1acc045ba&id=53def20e3a>), valamint a különféle Open Network-ökben való részvételt.

Budapest, 2017.január 24.

Szarka László elnök, Szalmáné Csete Mária titkár, Zilahy Gyula helyettes titkár